विधायक को विकास पर बहस की चुनौती दी
पंजाबप्रदेश कांग्रेस पार्टी के लीगल सैल के सचिव एडवोकेट नरेश जुनेजा समेत कई कांग्रेसी नेताओं ने शहर के विकास के मुद्दे पर हलका विधायक प्रकाश चंद गर्ग को खुली बहस की चुनौती दी है।
कांग्रेसी नेताओं ने ऐलान किया है कि यदि विधायक गर्ग शहर के लोगों के वादों पर खरा उतर गए तो उन्हें सम्मानित किया जाएगा। जुनेजा ने कहा कि बहस के लिए जगह समय खुद गर्ग तय कर लें, हम पहुंच जाएंगे।
गर्ग को शहर के लोगों के सवालों का जवाब देना चाहिए। गर्ग को लाल बत्ती वाली गाड़ी में बैठकर शहर के हालात नजर नहीं रहे हैं इसलिए गर्ग को शहर में पैदल चक्कर लगाना चाहिए ताकि शहर की दयनीय हालत के बारे में गर्ग को पता चल सके कि शहर की सड़कों की हालत कितनी दयनीय बनी हुई है सीवरेज का गंदा पानी शहर में गंदगी फैला रहा है।
इस मौके पर नत्थू लाल ढींगरा, दलजीत शर्मा, परमजीत सिंह पम्मी, सरवण सचदेवा, संजीव कुमार शर्मा, नरेश गाबा मौजूद थे।
संगरूर: पत्रकारों से बातचीत करते हुए नरेश जुनेजा।
hin_Deva hin_Deva hin_Deva hin_Deva awa_Deva hin_Deva